ORDE do 29 de decembro de 2004 pola que se convocan as axudas correspondentes ás accións descentralizadas da segunda fase do Programa Sócrates da Unión Europea: Comenius 1: asociacións escolares transnacionais: 1.1. Proxectos escolares, 1.2. Proxectos lingüísticos, 1.3. Proxectos de desenvolvemento escolar. Acollida de axudantes lingüísticos. Visitas preparatorias. Comenius 2.2.: Bolsas individuais de formación: 2.2.A. Futuros profesores, 2.2.B. Axudantes lingüísticos, 2.2.C. Cursos de prácticas (formación continua do profesorado). Grundtvig: Grundtvig: 2. Asociacións de aprendizaxe, Grundtvig 3. Mobilidade para a formación do persoal docente e visitas preparatorias. Observación e innovación: visitas de estudo Arión para responsables na toma de decisións en materia de educación.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/01/2005

O Programa Sócrates é o programa de acción comunitario en materia de educación da Unión Europea para a cooperación transnacional no ámbito da educación e encontra o seu fundamento xurídico nos artigos 149 e 150 do Tratado de Amsterdam, segundo os cales a Comunidade Europea contribuirá ao desenvolvemento da calidade da educación por medio da cooperación entre os estados membros e, se fose necesario, apoiando e completando a súa acción.
A segunda fase do Programa Sócrates foi aprobada por Decisión 253/2000/CE do Parlamento Europeo e do Consello do 24 de xaneiro de 2000 (Diario Oficial de las Comunidades Europeas nº L28, do 3 de febreiro), para o período comprendido entre o 1 de xaneiro de 2000 e o 31 de decembro de 2006.
A Comisión Europea efectúa anualmente no DOUE o anuncio público das axudas concedidas no marco do Programa Sócrates. A Guía do Candidato, publicada así mesmo pola Comisión Europea, conten a información sobre os procedementos de solicitude, data límite de presentación de solicitudes e os criterios que deberán ser considerados durante o proceso de selección, distinguindo a propia comisión entre criterios de elixibilidade e criterios de prioridades de selección para percibir a axuda.
Nas accións descentralizadas, os estados membros poderán aplicar os criterios adicionais que se adapten ás necesidades do seu país.
Para garantir a coordinación, a organización e a xestión financeira do programa, créase dentro do ámbito estatal español a Axencia Nacional Sócrates, a que lle corresponde, en nome da Comisión Europea, conceder apoios financeiros mediante axudas ao profesorado e os centros que foran seleccionados polas diferentes comunidades autónomas. Igualmente, a Orde ministerial do 27 de novembro de 2000 (BOE do 19 de decembro, modificada pola Orde do 6 de maio ECD 1141/2002 (BOE do 23 de maio)
establece as normas xerais a que deben aterse as convocatorias específicas da axudas das accións descentralizadas do Programa Sócrates da Unión Europea.
Por todo isto, por proposta da Dirección Xeral de Formación Profesional e Ensinanzas Especiais e de conformidade coa Orde Ministerial do 27 de novembro de 2000 (BOE do 19 de decembro) modificada pola Orde ECD 1141/2002 (BOE do 23 de maio), a Consellería de Educación e Ordenación Universitaria procede a convocar para o 2005, as axudas correspondentes ás accións descentralizadas da segunda fase do Programa Sócrates da Comunidade Autónoma de Galicia, consonte ás seguintes
Bases:
Primeira.-Obxecto da convocatoria.
1.1 A presente orde ten por obxecto a convocatoria de 2005 de axudas destinadas á participación nas seguintes accións descentralizadas do Programa Sócrates da Unión Europea na Comunidade Autónoma de Galicia:
a) Comenius 1: asociacións escolares transnacionais:
1.1. Proxectos escolares.
1.2. Proxectos lingüísticos.
1.3. Proxectos de desenvolvemento escolar.
Acollida de axudantes lingüísticos Comenius.
b) Comenius 2.2: bolsas individuais de formación:
2.2.A. Formación inicial de profesores (estudantes a docentes).
2.2.B. Axudantes lingüísticos.
2.2.C. Cursos de formación continua do profesorado.
c) Grundtvig:
Grundtvig 2. Asociacións de aprendizaxe.
Grundtvig 3. Mobilidade para a formación do persoal docente.
d) Observación e innovación:
Visitas de estudo Arión para responsables na toma de decisións en materia de educación.
1.2. Estas axudas non poderán ser concedidas a aquelas persoas que fosen beneficiarias de axudas Comenius 2.2.C, Grundtvig 3 e visitas de estudo Arión para realizar unha actividade formativa de mobilidade individual durante as tres últimas convocatorias, correspondentes aos anos 2002, 2003 e 2004.
1.3. O número de axudas dependerá da cantidade asignada á Comunidade Autónoma de Galicia para cada unha das accións, de acordo coa fórmula de distribución territorial prevista na orde ministerial do 27 de novembro de 2000.
Segunda.-Características e requisitos das accións.
Os requisitos e características da cada unha das accións convocadas serán as establecidas no anexo correspondentes para cada acción.
Terceira.-Solicitudes e documentación.
3.1. As solicitudes presentaranse vía internet on-line, utilizando o formulario electrónico de candidatura que atoparán na páxina web: www.edu.xunta.es. Ademais deberase presentar copia das solicitudes por duplicado xunto co anexo II ou III e a documentación correspondente. Os formularios deberanse presentar escritos nunha das linguas oficiais da Unión Europea.
Os formularios de solicitude, a Guía do Candidato do Programa Sócrates, a Convocatoria Xeral de Propostas para 2005 e o Catálogo Comenius, están á disposición das persoas interesadas nos servizos provinciais de inspección das delegacións provinciais, nos centros de formación e recursos e na Dirección Xeral de Formación Profesional e Ensinanzas Especiais da Consellería de Educación e Ordenación Universitaria. Tamén se poden atopar nos seguintes enderezos da internet:
http://europa.eu.int/comm/education/socrates-html
http://europa.eu.int/comm/education/socrates/comenius/proyects.htm
#catalogues
http://europa.eu.int/comm/education/socrates/arion
http://www.mec.es/sgpe/socrates
http:www.edu.xunta.es
3.2. Deberase xuntar á solicitude a documentación para cada unha das accións que se determina nos anexos da presente orde.
3.3. As solicitudes, a excepción das correspondentes á acción Comenius 2.2.A., remitiranse directamente á Dirección Xeral de Formación Profesional e Ensinanzas Especiais, Consellería de Educación e Ordenación Universitaria (edificio administrativo San Caetano, s/n. 15781 Santiago de Compostela) e presentaranse a través do rexistro xeral. Tamén poderán utilizarse para a presentación de solicitudes calquera das dependencias previstas no artigo 38.4º da Lei 30/1992, de réxime xurídico das administracións públicas e do procedemento administrativo común. No caso de que optasen por presentar a súa solicitude nunha oficina de correos, farano en sobre aberto para que a instancia sexa datada e selada polo funcionario de correos antes de ser certificada.
As solicitudes para participar na acción Comenius 2.2.A. dirixiranse á Axencia Nacional Sócrates (Paseo del Prado, nº 28. 28024 Madrid) e presentaranse a través do centro en que o solicitante siga os seus estudos.
Cuarta.-Prazo de presentación de solicitudes e emenda de defectos.
4.1. O prazo de presentación será o que se determine para cada unha das accións no anexo I desta orde.
4.2. Se as solicitudes non reunisen os requisitos exixidos nesta orde, requirirase o interesado para que no prazo de dez días emende a falta ou xunte os documentos preceptivos, con indicación de que, se así non o fixese, se terá por desistido da súa petición, logo de resolución.
4.3. En previsión de posibles incidentes que puidesen sobrevir durante a estadía no país onde se van realizar as actividades de formación, recoméndase que os candidatos vaian provistos do correspondente seguro de viaxe, cuxo importe pode ser xustificado como gasto para efectos de liquidación final.
Quinta.-Visitas preparatorias.
Os centros escolares que desexen iniciar un proxecto europeo Comenius ou Grundtvig, poden solicitar unha visita preparatoria e que terá como obxecto o deseño e a preparación do traballo que se levará a cabo nos centros implicados. En Comenius 1 non poden asistir os que participasen nos últimos tres anos, e nas demais accións darase prioridade aos que non tivesen proxecto nos últimos tres anos. A visita preparatoria será de ata unha semana de duración.
Sexta.-Comisión técnica de seleción e criterios de valoración.
6.1. As solicitudes serán estudadas e valoradas por unha comisión técnica de selección formada polos seguintes membros:
Presidente: o subdirector xeral de Ensinanzas Especiais e Formación Permanente ou persoa en quen delegue.
Vogais: o xefe de Servizo de Xestión Económica e Educación de Adultos, o xefe de Servizo de Formación do Profesorado e un inspector educativo, ou persoas en que deleguen.
Secretario/a: un/unha funcionario/a destinado na subdirección xeral.
A comisión técnica de selección poderá dispor da constitución dunha subcomisión técnica especializada só para efectos de colaborar na valoración das solicitudes.
Os membros das comisións poderán percibir axudas de custo por asistencias e axudas para gastos de desprazamento por acudir ás sesións conforme o Decreto 144/2001, do 7 de xuño (DOG do 25 de xuño).
6.2. En igualdade de condicións de calidade, darase prioridade ás persoas candidatas que non desfrutasen antes dunha axuda da Unión Europea ou da Administración Educativa para o mesmo tipo de proxecto. Nas actividades de mobilidade individual poderá participar o persoal docente destinado en centros españois do exterior e cuxo último destino fose a Comunidade Autónoma de Galicia. Nestas accións no poderán participar aqueles candidatos que recibisen axudas do Programa Sócrates para o
mesmo tipo de actividade durante os tres últimos anos.
6.3. A selección das visitas preparatorias das accións descentralizadas será realizada pola Dirección Xeral de Formación Profesional e Ensinanzas Especiais, de acordo coa Axencia Nacional Sócrates e en función da dotación económica.
Sétima.-Resolución.
7.1. As listas provisorias da concesión das axudas faranse públicas no taboleiro de anuncios da Dirección Xeral de Formación Profesional e Ensinanzas Especiais, centros de formación e recursos, delegacións provinciais de Educación e na páxina web: www. edu.xunta.es. As listas definitivas serán publicadas nos mesmos lugares no prazo máximo dun mes, unha vez que se reciba a confirmación por parte da Axencia Nacional Sócrates.
7.2. As persoas interesadas poderán presentar as reclamacións contra esta lista provisoria ante a comisión técnica de selección, no prazo de dez días naturais, a partir do día seguinte da súa publicación na páxina web mencionada no número 7.1.
7.3. As reclamacións presentadas serán estimadas ou desestimadas, e unha vez rematados os procesos selectivos, a Dirección Xeral de Formación Profesional e Ensinazas Especiais comunicará á Axencia Nacional Sócrates as candidaturas preseleccionadas. Nas accións que así o requiran, após as pertinentes consultas ás axencias nacionais dos países implicados na actividade, a Axencia Nacional Española confirmará as candidaturas aprobadas e as rexeitadas, con especificación da súa causa.
7.4. A lista definitiva de seleccionados, suplentes e excluídos farase pública no Diario Oficial de Galicia mediante orde da Consellería de Educación e Ordenación Universitaria. Contra dita resolución definitiva poderán os interesados interpoñer recurso de reposición no prazo dun mes perante o conselleiro de Educación e Ordenación Universitaria, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999 (BOE do 14 de xaneiro) ou directamente recurso contencioso-administrativo no prazo de dous meses, de acordo co artigo 46 da Lei 29/1998, do 13 de xullo.
7.5. En ningún caso a concesión de axudas á mobilidade do profesorado significará a concesión automática de permiso de ausencia das actividades lectivas, cando a actividade se realizase dentro do período lectivo.
Oitava.-Pagamento e xustificación das axudas.
8.1. O pagamento das axudas será realizado pola Axencia Nacional Sócrates após subscribir un convenio financeiro directamente co beneficiario.
8.2. A xustificación correcta da axuda recibida efectuarase enviando a memoria económica xunto cos xustificantes correspondentes á Axencia Nacio
nal Sócrates, Ministerio de Educación, Cultura e Deportes, Paseo del Prado, 28, 28014 Madrid, de acordo cos termos e prazos fixados no convenio correspondente, así como unha copia da memoria pedagóxica da actividade realizada. Esta memoria deberá ir acompañada dun informe de avaliación da actividade realizada, segundo modelo que proporcionará a Axencia Nacional Sócrates.
Novena.-Obrigas dos beneficiarios.
9.1. Notificar as datas de desprazamento á inspección educativa correspondente para efectos da concesión do correspondente permiso.
9.2. Comunicar, se é o caso, a obtención de axudas para a mesma finalidade doutras adminitracións ou entes públicos ou privados, nacionais ou internacionais.
9.3. Someterse ás actuacións de control financeiro que correspondan e ás de comprobación que poidan efectuar a Administración da Comunidade Autónoma, a Axencia Nacional Sócrates e a Comisión Europea.
9.4. Elaborar unha memoria pedagóxica, de acordo co previsto nas epígrafes específicas de cada acción que figuran na presente orde, que se presentará, na Dirección Xeral de Formación Profesional e Ensinanzas Especiais, nos trinta días seguintes á finalización das actividades. Para efectos de certificación xunto coa memoria deberán enviar a acta da acción que corresponda, que se atopa na páxina web: www.edu.xunta.es., tal e como se especifica en cada unha das accións nos anexos desta convocatoria.
9.5. Incluír os logos de Sócrates e a Unión Europea, así como mencionar o financiamento comunitario obtido nas súas actividades de difusión e nos materiais producidos.
9.6. O incumprimento de calquera das obrigas que se citan nos puntos anteriores comportará o reintegro á Axencia Nacional Sócrates da cantidade non xustificada, así como os xuros de demora, sen prexuízo das responsabilidades administrativas en que puidese incorrer a persoa beneficiaria, de acordo coa normativa.
9.7. Calquera alteración das condicións valoradas para a adxudicación das axudas (variación do número de participantes, datas de realización do proxecto, cambio do centro asociado e outras similares), así como a renuncia á axuda, debe comunicarse á Dirección Xeral de Formación Profesional e Ensinanzas Especiais e suporá a correspondente modificación da resolución da concesión, sempre que non implique un aumento da cuantía da axuda.
Disposicións derradeiras
Primeira.-Autorízase a Dirección Xeral de Formación Profesional Ensinanzas Especiais para ditar cantas disposicións sexan precisas para o desenvolvemento correcto desta orde.
Segunda.-Esta orde adáptase ás normas de carácter básico do texto articulado da Lei 38/2003, do 17 de novembro, Lei xeral de subvencións, e as ditadas para o seu desenvolvemento.
Terceira.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de decembro de 2004.
Celso Currás Fernández
Conselleiro de Educación
e Ordenación Universitaria
ANEXO I
Accións descentralizadas da fase II do Programa Sócrates
Epígrafes específicas
Sección primeira
Comenius 1.1., proxectos escolares, e Comenius 1.3., proxectos de desenvolvemento escolar
Número 1. Participantes.
Poderán solicitar estas axudas os centros que impartan as ensinanzas de réxime xeral e de réxime especial, excepto os centros de educación de persoas adultas, aos cales vai dirixida especialmente a acción Grundtvig. O equipo pedagóxico do proxecto estará constituído por profesores de diversas áreas, dos cales un actuará como coordinador. O proxecto debe contar coa aprobación da dirección do centro.
Número 2. Socios.
As asocicacións de centros escolares que desenvolvan un proxecto escolar 1.1. cos seus alumnos, ou un proxecto de desenvolvemento escolar 1.3. de profesores e equipos directivos, estarán integradas polo menos por tres centros de tres países diferentes, dos cales un terá a responsabilidade de coordinar o proxecto e os outros serán asociados.
Número 3. Duración do proxecto.
A duración máxima é de tres anos, logo de solicitude anual de renovación de candidatura.
Número 4. Mobilidade de profesorado.
No desenvolvemento do proxecto poden ter lugar encontros do profesorado, acompañado no seu caso por alumnos (sempre que sexa unha reunión de proxecto) nas condicións establecidas na guía do candidato. Así mesmo, e sempre que se atopen incluídas no plan de traballo, pódense solicitar axudas para a realización de intercambio de profesores ou visitas de estudo polo equipo directivo do centro ou outros profesores participantes.
Número 5. Contía da axuda.
A axuda que concede a Comisión Europea a través da Axencia Nacional Sócrates para a realización dun proxecto escolar ou un proxecto de desenvolvemento escolar consta de dúas partes:
a) Unha cantidade fixa de ata 2.000 euros para os centros coordinadores e de ata 1.500 euros para
os centros asociados, destinada ao pagamento dos gastos relacionados coas actividades do proxecto, excepto viaxes internacionais.
b) Unha cantidade variable que axude a sufragar os gastos das viaxes internacionais e as axudas de custo, segundo se recolle na guía do candidato. Estes desprazamentos realizaranse nas condicións establecidas na citada guía e quedarán reflectidos no formulario de solicitude do proxecto.
c) A contía máxima anual (cantidade fixa máis cantidade variable), en concepto de axuda, que concede a Unión Europea a través da Axencia Nacional Sócrates será de 5.500 euros para o centro coordinador e 5.000 euros para o centro asociado, no caso de Comenius 1.1., e de 6.500 euros para o centro coordinador e 6.000 euros para o centro asociado no caso do Comenius 1.3.
Número 6. Criterios de priorización.
As solicitudes valoraranse en función dos seguintes criterios:
1. Claridade nos obxectivos e nos resultados esperados: ata 2 puntos.
2. Carácter innovador: ata 1 punto.
3. Plan de traballo: ata 2 puntos.
4. Instrumentos de avaliación: ata 1 punto.
5. Estratexias para a difusión: ata 1 punto.
6. Incidencia do proxecto na atención á mellora do éxito escolar do alumnado con necesidades educativas e sociais: ata 1 punto.
7. Profesorado, áreas implicadas e interdisciplinariedade: ata 2 puntos.
8. Traballo previo: ata 1 punto.
Número 7. Documentación específica.
Os centros que desexen solicitar estas axudas deberán presentar xunto co formulario de solicitude e por triplicado a seguinte documentación orixinal ou copia compulsada:
a) Anexo II da orde de convocatoria.
b) Certificado do director do centro onde se indique o profesorado implicado no proxecto, así como as materias ou áreas que imparten.
c) No suposto de centros coordinadores, carta de compromiso dos demais centros escolares membros da asociación.
d) No suposto de centros asociados, copia do formulario do proxecto presentado polo centro coordinador e breve resumo do proxecto en español.
e) Relación numerada de todos os documentos presentados.
Número 8. Prazo de presentación de solicitudes.
O prazo de presentación de solicitudes rematará o 1 de febreiro de 2005.
Número 9. Recoñecemento das horas de formación.
Para o recoñecemento das horas de formación logo do remate das actividades, deberá enviarse xunto coa memoria a acta de avaliación que se atopa na páxina web: www.edu.xunta.es. Os pasos son os seguintes: profesor-programas-programas da Dirección Xeral de Formación Profesinal e Ensinanzas Especiais-programas europeos-actas para certificados.
Ao abeiro do artigo 28 da Orde do 3 de setembro de 2001 (DOG do 10 de setembro), pola que se regula a convocatoria, recoñecemento, certificación e rexistro das actividades de formación do profesorado e se establecen as equivalencias das actividades de investigación e das titulacións, a participación en programas internacionais poderá ter os efectos correspondentes a actividades de formación permanente, expedindo a Dirección Xeral de Formación Profesional e Ensinanzas Especiais as certificacións correspondentes conforme as seguintes equivalencias:
a) Ao profesor que coordine o proxecto nun centro coordinador: 50 horas de formación por curso escolar.
b) Ao profesor que coordine o proxecto nun centro asociado: 45 horas de formación por curso escolar.
c) Ao profesor que colabore no proxecto: 30 horas de formación por curso escolar.
Sección segunda
Comenius 1.2., proxectos lingüísticos
Número 1. Participantes.
Poderán solicitar estas axudas os centros que impartan as ensinanzas de réxime xeral e de réxime especial, agás os centros de educación de persoas adultas, aos cales vai dirixida especialmente a acción Grundtvig.
Os proxectos lingüísticos requirirán a colaboración de profesores de diversas áreas e disciplinas, os cales fomentarán especialmente as actividades interdisciplinares e darán lugar a un traballo elaborado conxuntamente polos grupos de alumnos, nos idiomas dos dous socios ou noutro idioma diferente que fose acordado previamente como idioma de traballo.
Número 2. Socios.
Os proxectos lingüísticos Comenius deben ralizarse entre dos centros educativos de dous países diferentes dos cales un será o centro coordinador e o outro o centro asociado e deberán contar co compromiso expreso de colaboración por escrito da dirección dos centros participantes. Ambos deberán presentar a solicitude de axuda na súa axencia nacional correspondente.
Número 3. Duración do proxecto.
A duración do proxecto é dun ano.
Número 4. Características e requisitos da mobilidade do profesorado e alumnado.
a) A idade mínima de participación dos alumnos será de 12 anos.
b) A duración mínima será de catorce días, incluída a viaxe, e deberán participar como mínimo dez alumnos.
c) Subvencionarase como máximo dous acompañantes adultos por cada grupo de dez alumnos e, en calquera caso, un home e unha muller se se tratase dun grupo de mozos e mozas.
d) Os intercambios teñen como base o principio de reciprocidade, de xeito que o alumnado de ambos os centros teña a oportunidade de desenvolver parte do seu proxecto no centro do país asociado.
e) Os intercambios terán que realizarse en período escolar dos centros de acollida.
f) Os directores dos centros solicitantes solicitarán as oportunas autorizacións do pai, nai ou titor, que quedarán arquivadas nos centros.
g) Se o programa de estudos dos alumnos participantes non inclúe clases na lingua do socio de acollida, no desenvolvemento do proxecto débese incluír unha introdución desta lingua de entre vinte e corenta horas e durante a fase de intercambio debe preverse algún tempo para a aprendizaxe o perfeccionamento nesa lingua.
Número 5. Contía da axuda.
A axuda constará de dúas partes:
a) Unha cantidade fixa de ata 1.500 euros para contribuír ao pagamento dos gastos relacionados coas actividades do proxecto, excepto as viaxes internacionais.
b) Unha cantidade variable que axude a sufragar os gastos das viaxes internacionais e as axudas de custo de acordo coa guía do candidato e o correspondente convenio financeiro.
Número 6. Documentación específica.
Os centros que desexen solicitar estas axudas deberán presentar, xunto co formulario de solicitude e por triplicado, a seguinte documentación orixinal ou copia compulsada:
1. Anexo II desta orde.
2. Certificado do director do centro conforme esta actividade está recollida no programación anual do centro.
3. Compromiso expreso do centro estranxeiro da aceptación da realización do proxecto.
4. Relación numerada de todos os documentos achegados.
Número 7. Prazo de presentación das solicitudes.
O prazo de presentación de solicitudes rematará o 1 de febreiro de 2005.
Número 8. Criterios de selección.
a) Situación do centro en zona rural e/ou outras rexións desfavorecidas: ata 1 punto.
b) Contribución do proxecto lingüístico Comenius á mellora e a capacidade dos mozos para comunicarse nunca lingua estranxeira: ata 2 puntos.
c) Integración do proxecto nas actividades habituais do centro: ata 1 punto.
d) Valoración do proxecto:
-Claridade nos obxectivos e nos resultados esperados: ata 2 puntos.
-Plan de traballo: ata 2 puntos.
-Instrumentos de avaliación: ata 1 punto.
-Estratexias para a difusión: ata 1 punto.
e) Incidencia do proxecto na atención á mellora do éxito escolar nos alumnos con necesidades educativas e sociais: ata 1 punto.
Número 9. Recoñecemento de horas de formación.
Para o recoñecemento das horas de formación deberá enviarse xunto coa memoria a acta de avaliación que se atopa na páxina web: www.edu.xunta.es. Os pasos a seguir na web son os seguintes: profesor-programas-programas da Dirección Xeral de Formación Profesional e Ensinanzas Especiais-programas europeos-actas para certificados.
Ao abeiro do artigo 28 da Orde do 3 de setembro de 2001 (DOG do 10 de setembro), pola que se regula a convocatoria, recoñecemento, certificación e rexistro das actividades de formación do profesorado e se establecen as equivalencias das actividades de investigación e das titulacións, a participación en programas internacionais poderá ter os efectos correspondentes a actividades de formación permanente, expedindo a Dirección Xeral de Formación Profesional e Ensinanzas Especiais as certificacións correspondentes conforme as seguintes equivalencias:
a) Ao profesor que coordine o proxecto: 50 horas de formación por curso escolar.
b) Ao profesor que colabore no proxecto: 30 horas de formación por curso escolar.
Sección terceira
Comenius 1. Acollida de axudantes lingüísticos comenius
Número 1. Participantes.
Poderán solicitar estas axudas os centros que impartan as ensinanzas de réxime xeral e réxime especial.
O centro de acollida deberá nomear un profesor titor. O seu nome figurará na solicitude.
Número 2. Duración do proxecto.
A duración da estadía do axudante lingüístico oscilará entre tres e oito meses.
Número 3. Criterios de selección.
As candidaturas se priorizarán en función dos seguintes criterios:
1. Por presentar unha planificación clara á hora de aproveitar ao máximo as aptitudes do axudante no conxunto do centro: ata 2 puntos.
2. Por ter participado ou estar participando nun proxecto lingüístico Comenius: ata 1 punto.
3. Radicación do centro en zona rural e /ou desfavorecida: ata 1 punto.
4. Actividade en programas potenciación de linguas estranxeiras: ata 2 puntos.
5. Por non ter recibido axudante lingüístico ou auxiliar de conversación no curso 2004-2005: ata 1 punto.
A lista por orde de prioridade dos centros seleccionados notificarase á Axencia Nacional Sócrates, a cal consultará coas axencias nacionais doutros países para a adxudicacion definitiva dos axudantes en función das demandas dispoñibles.
Número 4. Documentación específica.
Os centros que desexen solicitar estas axudas deberán presentar, xunto co formulario de solicitude e por triplicado, a seguinte documentación orixinal ou copia compulsada:
1. Programa pormenorizado das actividades que se van realizar.
2. Certificado do director do centro conforme esta actividade está recollida na programación anual do centro.
3. Relación numerada de todos os documentos achegados.
Número 5. Prazo de presentación das solicitudes.
O prazo de presentación de solicitudes rematará o 1 de febreiro de 2005.
Número 6. Recoñecemento de horas de formación.
Para o recoñecemento das horas de formación deberá enviarse xunto coa memoria a acta de avaliación que se atopa na páxina web: www.edu.xunta.es. Os pasos a seguir na web son os seguintes: profesor-programas-programas da Dirección Xeral de Formación Profesional e Ensinanzas Especiais-programas europeos-actas para certificados.
Ao rematar o período da axudantía, o centro deberá presentar un informe. Logo da súa avaliación e valoración, acreditarase cun total de 10 horas de formación ao profesor-titor por cada trimestre que o axudante estivese no centro, e cun total de 5 horas de formación ao profesor colaborador.
Sección cuarta
Comenius 2.2. Formación do persoal docente
Obxecto.
O obxectivo da acción Comenius 2.2 é colaborar na preparación do futuro profesor e axudar á for
mación continua do actual. Nesta acción considéranse tres partes:
A) Bolsas individuais para a formación inicial do profesorado.
B) Axudantías lingüísticas Comenius.
C) Bolsas individuais de formación permanente.
A) Comenius 2.2.A. Becas individuales para a formación inicial do profesorado.
Número 1: Participantes.
Todas as persoas matriculadas nun centro que partícipe nun proxecto acollido á acción Comenius 2.1. Proxectos de cooperación europea para a formación do persoal docente dos centros escolares, sempre e cando o curso en que estean inscritas finalice coa obtención dun título que lles permita traballar como profesores e inclúa, como norma xeral, unha formación práctica sobre metodoloxías didácticas.
Número 2. Contía das axudas.
Concederanse bolsas por un importe de preto de 500 euros que cubrirán as viaxes de ida e volta do país de acollida, así como os gastos de estadía. A contía total estará en función do país en que se realice a formación e da duración desta que estará comprendida entre unha e dez semanas.
Número 3. Documentación específica.
As institucións participantes en proxectos Comenius 2.1. deberán cubrir o formulario de candidatura en formato electrónico e papel, e envialo por duplicado á Axencia Nacional Sócrates antes da realización da actividade.
Número 4. Avaliación da actividade.
Unha vez rematada a actividade, o responsable do proxecto no centro remitirá a memoria correspondente á Axencia Nacional Sócrates.
B) Comenius 2.2.B. Axudantías lingüísticas.
Número 1. Participantes.
a) Os futuros profesores dunha das linguas oficiais da Unión Europea ou dos países participantes EFTA/EEE (Noruega, Islandia e Liechtenstein) ou candidatos á adhesión como idioma estranxeiro.
b) Os profesores que no futuro puidesen ensinar algunha lingua estranxeira.
c) Os profesores que puidesen ensinar algunha materia que non sexa de idiomas facendo uso da lingua estranxeira.
d) Os titulados nunha especialidade que permita impartir o ensino dunha lingua estranxeira ou estudantes da dita especialidade.
Requírese asemade:
-Ser cidadán español ou dun país da Unión Europea residente en España.
-Ter cursado ou estar a cursar os seus estudos universitarios na Comunidade Autónoma de Galicia.
-Para os profesores, en exercicio das súas funcións, estaren a traballar na Comunidade Autónoma de Galicia.
-Non ter traballado nunca como profesor de lingua estranxeira.
-Non ter desfrutado anteriormente deste mesmo tipo axuda.
-Non ter percibido outra bolsa similar para a mesma finalidade nos últimos tres anos.
-Serán prioritarios os candidatos que non desfrutasen dunha axuda financeira no marco do Programa Sócrates.
Número 2. Duración da actividade.
A duración da estadía do axudante lingüístico no país correspondente oscilará entre tres e oito meses nun centro escolar de acollida ou nun centro de educación de adultos.
Número 3. Contía da axuda.
A axuda financeira cubrirá os gastos da viaxe do axudante, desde o seu país de residencia ao centro escolar da acollida, e os gastos de estadía, variando a súa contía en función do país de acollida e da duración dela.
Número 4. Criterios de selección.
A valoración dos méritos farase de acordo co seguinte baremo:
-Para futuros profesores ou persoas en posesión dun título que permita traballar como profesor de idiomas ou que estean estudando para obtelo:
-Estudos finalizados: 3 puntos.
-Media do expediente académico no caso de estudantes: sobresaliente 5 puntos, notable 4 puntos, aprobado 2 puntos.
-Realización de cursos de formación en linguas estranxeiras e o seu ensino: 0,1 por cada dez horas de curso recibido, 0,15 por cada dez horas de curso impartido.
-Para profesores en activo:
-Antigüidade no exercicio da docencia: 0,5 puntos por ano, máximo de seis puntos.
-Outras titulacións diferentes ás alegadas para o exercicio da docencia: ata 2 puntos (titulacións de grao medio: 1 punto; titulacións de grao superior: 2 puntos).
-Por certificado da Escola Oficial de Idiomas: ciclo elemental, 2 puntos e ciclo superior, 4 puntos. (Non se valorará o ciclo elemental dunha lingua se se presenta o certificado do ciclo superior da mesma).
-Por non ter recibido anteriormente unha axuda do Programa Sócrates (Comenius, Grundtvig, Erasmus, Arión) ata 3 puntos.
Número 5. Documentación específica.
a) Anexo III da orde de convocatoria.
b) Formulario de candidatura Sócrates/Comenius 2.2 B xerado pola aplicación informática, debidamente asinado e por duplicado.
c) Copia compulsada do título ou certificación académica en que consten a puntuación media dos créditos superados.
d) Fotocopia do DNI ou no caso de cidadáns doutro país da Unión Europea, certificado de residencia.
e) Declaración xurada de non ter traballado antes como profesor de idiomas.
f) Fotocopias compulsadas que acrediten os méritos avaliables.
g) Relación da documentación presentada.
Número 6. Prazo de presentación das solicitudes.
O prazo de presentación das solicitudes rematará o 1 de febreiro de 2005.
C) Comenius 2.2.C. Bolsas individuais de formación do profesorado.
Nesta modalidade establécense dous tipos de axuda:
a) Bolsas para a asistencia a cursos doutros países da Unión Europea, dirixidos ao profesorado de calquera materia ou nivel.
b) Bolsas para asistencia a cursos noutros países da Unión Europea, dirixidos ao profesorado de linguas estranxeiras.
Os cursos terán unha duración de entre unha e catro semanas. Existe un catálogo de cursos Comenius que se poderá consultar nos enderezos da internet indicados na base terceira da presente convocatoria. Tamén poderá solicitarse a bolsa para a realización de cursos organizados por outras institucións.
Número 1. Participantes.
Para a alínea a):
-O profesorado de calquera materia, os inspectores de educación, os membros dos equipos de orientación psicopedagóxica e educativa, os asesores técnicos ou persoal de servizos técnicos de apoio, de departamentos ou centros de formación e apoio ao profesorado que realicen a súa tarefa docente nos niveis educativos anteriores á universidade.
-Outro pesoal que traballe no ámbito escolar con alumnado en situación de risco social ou con necesidades educativas especiais.
Para a alínea b):
-O profesorado cualificado que imparta a docencia dunha lingua estranxeira en centros docentes públicos ou privados de acordo coa normativa vixente, exceptuando os centros de educación de adultos e as escolas oficiais de idiomas que deberán solicitar axudas dentro do marco da acción Grundtvig 3.
-O profesorado de educación infantil e primaria que imparta un idioma estranxeiro.
-O profesorado doutras materias que se esta formando como profesor de lingua estranxeira.
-O profesorado doutras áreas que imparta a súa materia utilizando unha lingua estranxeira.
-Inspectores ou asesores que traballen no ámbito do ensino de idiomas.
Número 2. Requisitos.
Estos requisitos son comúns a todos os participantes:
-Estar a prestar servizos no curso escolar 2004-2005 en niveis anteriores a universidade.
-Non ser beneficiario durante o curso actual dunha axuda de formación a través doutras convocatorias de axudas individuais para actividades de formación do profesorado que convoque a Consellería de Educación e Ordenación Universitaria da Xunta de Galicia.
-Non atoparse en situación de licenza por estudos durante o período de celebración da actividade.
-Non ter concedida outa axuda por calquera Administración ou ente público ou privado, nacional ou estranxeiro, para a mesma actividade que, sumada á que se puidese conceder por esta convocatoria superase o 100% de gastos da actividade.
Estas axudas non poderán ser concedidas a aquelas persoas que fosen beneficiarias de axudas Sócrates 2.2.C, Grundtvig 3 e visitas de estudo Arión para realizar unha actividade formativa de mobilidade individual, durante as tres últimas convocatorias.
Número 3. Duración da actividade.
-Cursos para profesores de calquera disciplina e nivel: entre unha e catro semanas.
-Cursos para profesores de idioma estranxeiro: entre dúas e catro semanas.
Os cursos que se realicen en España non poderán ser solicitados. En ningún caso a adxudicación das
axudas significará a concesión automática de permisos cando a actividade se realice dentro do período lectivo.
Número 4. Contía.
A contía da bolsa poderá ser de ata 1.500 euros, segundo a duración do curso.
Apartadado 5. Documentación específica.
a) Anexo III da orde de convocatoria.
b) Formulario de candidatura Sócrates/Comenius 2.2.C. xerado pola aplicación informática, debidamente asinado por duplicado.
c) Fotocopia do DNI.
d) Certificado do centro en que está incorporado durante o curso vixente, indicando as tarefas e o nivel que imparte.
e) Fotocopias compulsadas que acrediten os méritos avaliables.
f) Para o persoal que traballe con alumnado en situación de risco social ou con necesidades educativas especiais, certificado que acredite a súa actividade durante polo menos un ano académico.
g) Certificado que acredite o ensino do idioma para o cal se solicita a bolsa durante o presente curso académico.
h) Para o profesorado que imparta a súa materia utilizando unha lingua estranxeira, certificado do centro que acredite a dita circunstancia.
i) Xustificación da relación entre o curso elixido e o perfil profesional do candidato.
j) Relación numerada dos documentos presentados.
Número 6. Prazo de presentación das solicitudes.
O prazo de presentación das solicitudes rematará o 1 de marzo de 2005.
Número 7. Criterios de selección.
Méritos
Puntuación
Documento
1.Méritos docentes.
1.1. Por cada ano de servicio: 0,20 puntos por ano completo.
2 puntos máximo
Certificación de servizos. (*)
1.2. Relación directa entre o traballo desempeñado e a actividade solicitada.
Ata 3 puntos
Documentación xustificativa.(*)
1.3. Títulos e diplomas relacionados co coñecemento de linguas estranxeiras.
Ata 2 puntos
Documentación xustificativa. (*)
2. Actividades de formación permanente.
2.1. Actividades de formación recoñecidas polas administracións educativas correspondentes.
2.1.1. Dirección ou coordinación: 0,20 puntos por actividade.
2.1.2. Relatorios: 0,10 puntos por relatorio.
2.1.3. Asistencia: 0,10 puntos por cada dez horas.
4 puntos máximo
Certificacións acreditativas, en que conste o número de horas de duración. (*)
2.2. Participación nun proxecto educativo europeo:
Nun centro coordinador: 2 puntos.
Nun centro asociado: 1 punto.
4 puntos máximo
Certificación acreditativa correspondente. (*)
(*) Orixinal ou fotocopia debidamente compulsada.
Número 8. Recoñecemento das horas de formación.
Unha vez rematado o curso/actividade, os beneficiarios terán un a prazo dun mes para presentar a seguinte documentación:
-O certificado expedido pola entidade organizadora do curso/actividade de formación, ou copia cotexada del, na cal deberán ser especificadas as horas de duración.
-Copia do DNI.
-Unha breve memoria da actividade realizada.
Así mesmo, xunto coa memoria, enviarase a acta de avaliación que se atopa na páxina web: www.edu.xunta.es. Os pasos a seguir na web son os seguintes: profesor-programas-programas da Dirección Xeral de Formación Profesional e Ensinanzas Especiais-programas europeos-actas para certificados.
O certificado de recoñecemento con horas de formación permanente do profesorado será emitido de oficio polo centro directivo convocante.
Sección quinta
Grundtvig: educación de adultos e outros itinerarios educativos
A) Grundtvig 2: asociacións de aprendizaxe para a educación de persoas adultas.
O obxectivo da acción é promover a dimensión europea na aprendizaxe ao longo da vida, e contribuír, mediante a ampliación da cooperación transnacional, á innovación e maior dispoñibilidade, accesibilidade e calidade doutros itinerarios educativos.
As asociacións de aprendizaxe Grundtvig son o marco de actividades de cooperación a pequena escala entre organizacións que traballan no campo da educación para persoas adultas, no sentido máis amplo da expresión. En cada proxecto presentado estarán representados como mínimo e polo menos un deles deberá ser un estado membro da Unión Europea. Aínda que non se establece un número máximo de centros por proxecto, aconséllase que as asociacións sexan o máis equilibradas posible e que non inclúan demasiados centros dun mesmo país. Aconséllase tamén a participación de agrupacións de centros locais.
Os centros educativos membros dunha destas asociacións de aprendizaxe poderán solicitar un axudante lingüístico, nas condicións descritas para as accións Comenius.
A acción prevé axudas para a realización de proxectos, tanto ao centro coordinador como aos asociados, por unha duración máxima de tres anos, despois dunha revisión e avaliación anuail.
Dentro desta acción establécense dous tipos de axudas:
1. Axudas para visitas preparatorias.
2. Axudas para proxectos de asociaciós de aprendizaxe.
Número 1. Participantes.
Nas asociación de aprendizaxe Grundtvig 2, os coordinadores deben pertencer a unha das seguintes categorías:
-Centros educativos non universitarios que impartan cursos para adultos.
-Centros de educación e promoción de adultos (EPA).
-As universidades populares.
-Escolas municipais.
-Universidades que se dediquen á elaboración de plans de estudos para adultos, ou que brinden oportunidades educativas a estudantes adultos.
-Organizacións que impartan formación ao persoal de educación de adultos.
-Autoridades nacionais, locais e axencias de desenvolvemento local.
-Calquera organización dedicada á educación de adultos, como as fundacións e asociacións sen ánimo de lucro, os sindicatos e as asociacións de empresarios, as bibliotecas e os museos, os centros penitenciarios e reformatorios, as asociacións deportivas, as asociacións de veciños.
-Organizacións profesionais e empresas privadas que estean aplicando plans de aprendizaxe que non se limiten á formación profesional.
-Outros provedores de educación que respondan a demandas de aprendizaxe individuais.
-Outros organismos, tales como editores, medios ou centros de investigación, poderán participar como socios, sempre e cando fornezan experiencia complementaria adecuada. Fomentarase con especial interese as asociacións mixtas entre sectores oficiais e non oficiais.
Número 2. Contía das axudas.
a) Axudas para visitas preparatorias:
As institucións ou organismos que desexen iniciar un proxecto poden solicitar unha axuda para realizar unha visita preparatoria, mediante a presentación do formulario correspondente. Poderáse conceder unha axuda de ata 1.000 euros por persoa dependendo do país de destino e da duración da visita.
As visitas poden ser de dous tipos:
1. Reunión de representantes de institucións con que se contactou previamente para a formación dunha asociación de aprendizaxe.
2. Participación nun seminario de contacto organizado por unha axencia nacional ou rede Grundtvig co fin de formar asociacións de aprendizaxe e elaborar proxectos sobre a temática do seminario.
O obxectivo destas visitas, que se realizarán antes da presentación do proxecto, é permitir a reunión de socios potenciais co obxecto de precisar a definición dos obxectivos e metodoloxía, definir as funcións que exercerá cada socio, desenvolver o programa de traballo e o orzamento do proxecto e acordar medidas para a súa avaliación e difusión. Logo de rematar a visita, deberase presentar a Axencia Nacional Sócrates, nun prazo de trinta días, unha memoria da actividade e o informe de avaliación tal e como figura no convenio.
b) Axudas para proxectos de asociacións de aprendizaxe:
As asociacións de aprendizaxe poderán recibir axuda financeira durante un ou dous anos, en función da natureza da actividade proposta. En determinados casos particulares, debidamente xustificados, a axuda cubrirá un máximo de tres anos. No marco do proxecto poderanse organizar actividades que impli
quen mobilidade (reunións de socios, seminarios, intercambio de persoal) que non poderán ter unha duración de máis de dúas semanas.
A axuda constará de dúas partes:
1. Unha cantidade fixa para contribuír ao pagamento dos gastos relacionados coas actividades do proxecto, excepto para as viaxes internacionais. Polo xeral, a cantidade anual concedida poderá chegar ata 5.000 euros para o centro coordinador e ata 4.000 euros para cada un dos socios restantes (a non ser que a suma solicitada sexa inferior).
2. Unha cantidade variable que axude a sufragar os gastos da viaxe internacionais e as axudas de custo.
Número 3. Documentación específica.
Os participantes deberán presentar a seguinte documentación:
1. Os centros coordinadores:
a) Anexo II desta orde.
b) Formulario de candidatura Grundtvig 2. Asociacións de aprendizaxe. Os candidatos deberán presentar por duplicado o formulario xerado por aplicación informática, asinado e selado.
c) Carta de compromiso dos outros centros de adultos, membros da asociación.
d) Se o solicitante é un centro educativo debe incluír a aprobación do proxecto polo consello escolar ou órgano equivalente, e o certificado da dirección do centro, en que se inclúa unha relación do profesorado implicado no proxecto cos seus respectivos DNI e áreas que imparten.
e) Se o solicitante non é un centro educativo deberá presentar o documento que acredite que desenvolven plans de educación como parte da súa responsabilidade.
f) Relación numerada dos documentos que se presentan.
2. Os centros asociados:
a) Anexo II desta orde.
b) Formulario de candidatura Grundtvig 2. Asociacións de aprendizaxe. Os candidatos deberán presentar por duplicado o formulario xerado por aplicación informática, asinado e selado.
c) Copia do formulario orixinal, presentada polo centro coordinador e tradución dos epígrafes que describen o proxecto cos seus respectivos DNI e áreas que imparten.
d) Se o solicitante é un centro educativo debe incluír a aprobación do proxecto polo consello escolar ou órgano equivalente e o certificado da dirección do centro, no cal se inclúa a relación do profesorado implicado no proxecto.
e) Se o solicitante non é un centro educativo deberá presentar o documento que acredite que desevolven plans de educación como parte da súa responsabilidade.
f) Relación numerada dos documentos que se acheguen.
3. Visitas preparatorias.
a) Anexo II desta orde.
b) Formulario de candidatura de visita preparatoria Grundtvig. Os candidatos deberán presentar por duplicado o formulario xerado por aplicación informática, asinado e selado.
c) Aceptación da visita por parte do centro receptor.
Número 4. Criterios de selección.
1. Prioritarios. Valorarase de forma preferente que o proxecto solicitado:
a) Conte coa participación dunha asociación mixta entre centros do sector da educación oficial e centros educativos non oficiais (por exemplo, outros centros de educación de adultos, asociacións e organización e centros de educación superior).
b) Demostre que conta coa participación dunha asociación equilibrada; por exemplo, entre países xeograficamente dispersos que preferiblemente constitúan zonas non fronteirizas, co propósito de maximizar o potencial dos proxectos.
c) Presente unha verdadeira dimensión europea en termos de contido, asociación, resultados e difusión.
Prestaráselle especial atención aos proxectos en que participen centros ou organizacións cuxa experiencia previa en proxectos de cooperación europea sexa escasa ou nula e que ata o momento non recibisen ningunha axuda da Unión Europea con ese fin. Nos proxectos que teñan por obxectivo mellorar a competencia nas linguas obxectivo da acción, darase prioridade ás menos utilizadas e na UE.
2. Adicionais.
a) Profesorado de adultos, áreas implicadas e interdisciplinariedade: ata 2 puntos.
b) Claridade nos obxectivos e nos resultados esperados: ata 1 punto.
c) Plan de traballo: ata 2 puntos.
d) Instrumentos de avaliación: ata 1 punto.
e) Estratexias para a difusión: ata 1 punto.
f) Incidencia do proxecto na atención á mellora da educación das persoas adultas: ata 1 punto.
Terase en conta a participación mixta entre centros do sector da educación oficial e non oficial, así como unha verdadeira dimensión europea en termos de
contidos, asociación, resultados e difusión do proxecto.
Número 5. Prazo de presentación das solicitudes.
O prazo de presentación das solicitudes rematará o 1 de marzo de 2005.
Número 6. Recoñecemento das horas de formación.
A Dirección Xeral de Formación Profesional e Ensinanzas Especiais avaliará o desenvolvemento e a continuidade do proxecto, e poderá solicitar os informes que considere oportunos.
Para o recoñecemento das horas de formación logo do remate das actividades, deberá enviarse á Dirección Xeral de Formación Profesional e Ensinanzas Especiais e nun prazo de 30 días despois de rematar a actividade a seguinte documentación:
-Memoria pedagóxica.
-A acta de avaliación que se atopa na páxina web: www.edu.xunta.es. Os pasos son os seguintes: profesor-programas-programas da Dirección Xeral de Formación Profesinal e Ensinanzas Especiais-programas europeos-actas para certificados.
Ao abeiro do artigo 28 da Orde do 3 de setembro de 2001 (DOG do 10 de setembro), pola que se regula a convocatoria, recoñecemento, certificación e rexistro das actividades de formación do profesorado e se establecen as equivalencias das actividades de investigación e das titulacións, a participación en programas internacionais poderá ter os efectos correspondentes a actividades de formación permanente, expedindo a Dirección Xeral de Formación Profesional e Ensinanzas Especiais as certificacións correspondentes conforme as seguintes equivalencias:
a) Ao profesorado que tivese desenvolvido o proxecto como coordinador dun centro coordinador: 50 horas de formación por curso escolar.
b) Ao profesorado que coordine o proxecto nun centro asociado: 45 horas de formación por curso escolar.
c) Ao profesorado que colabore no proxecto: 30 horas de formación por curso escolar.
B) Grundtvig 3. Mobilidade para educadores de adultos.
O obxectivo desta acción é contribuír a mellorar a calidade de aprendizaxe permanente permitindo que quen traballa nos centros que desenvolven programas de educación de persoas adultas, no sentido máis amplo da expresión, ou participan na formación de adultos, realicen cursos de formación de entre unha e catro semanas no estranxeiro. Desta maneira, incítase aos participantes a que melloren as súas aptitudes prácticas de ensino, preparación, aseso
ramento, e adquiran coñecementos máis amplos sobre a aprendizaxe permanente en Europa.
Número 1. Características da acción.
Os cursos de formación a que se pode asistir con axudas de Grundtvig 3 pretenden estudar e desenvolver:
a) Aspectos da metodoloxía utilizada no ensino de adultos ou na formación de educadores de adultos.
b) Aspectos da xestión de centros de educación de adultos e a promoción da aprendizaxe permanente na comunidade.
c) Temas relacionados coa integración europea.
d) Temas relacionados coa educación intercultural e a educación dos traballadores inmigrantes, itinerantes, xitanos e viaxeiros.
e) Tamén poderán ser solicitados os cursos do catálogo de Comenius/Grundtvig.
f) Nalgúns casos o curso poderá adoptar a forma da estadía en prácticas nun comercio, unha industria ou unha organización non gobernamental que poida facilitar a consecución dos obxectivos mencionados.
Número 2. Participantes.
As axudas pódenselle conceder ao persoal que traballa con adultos, a tempo parcial ou completo, tanto no sistema oficial como non oficial. Inclúense:
-Profesores/formadores que traballan con adultos.
-Directores e persoal xerente de centros que ofrezan oportunidades de aprendizaxe ou educación de recuperación.
-Asesores, titores, etc.
-Inspectores.
-Persoal que traballa con adultos en situación de risco de exclusión social, como mediadores e educadores da rúa.
-Persoas que participan en educación intercultural ou en tarefas educativas relacionadas con traballadores emigrantes, traballadores itinerantes, xitanos e viaxeiros.
-Persoal que asiste a persoas con necesidades educativas especiais.
-Outras categorías de persoal dedicado á educación de adultos, a discreción das autoridades nacionais.
Os profesores de idiomas que desexen optar a unha axuda para participar nun curso de formación terán que pertencer a unha das categorías seguintes:
-Profesores cualificados de idiomas estranxeiros que exerzan na educación de adultos.
-Formadores deses profesores de idiomas estranxeiros.
-Profesores de adultos que utilicen unha lingua estranxeira para impartir clases doutras disciplinas.
-Inspectores e conselleiros do ámbito do ensino de linguas.
Quedan excluídas aquelas persoas que fosen beneficiarias dunha axuda do Programa Sócrates para unha actividade formativa de mobilidade individual (Comenius 2.2.C., Grundtvig 3 e visitas de estudo Arión) durante as tres últimas convocatorias, a saber: 2002, 2003 e 2004.
Número 3. Documentación específica.
Deberase presentar a seguinte documentación:
a) Anexo III desta orde.
b) Formulario de candidatura Grundtvig 3 (Mobilidade para os educadores de adultos), en formato electrónico e en papel (por duplicado), debidamente asinado e selado.
c) Copia do DNI.
d) Acreditación da competencia lingüística na lingua de traballo do curso.
e) Proxecto sobre as estratexias para difundir os resultados obtidos na actividade ou curso correspondente.
f) Se o candidato presta os seus servizos nunha organización privada, deberá presentar os estatutos da organización e proba recente da súa existencia (último informe anual, certificado financeiro, etc.)
g) Documento que acredite a preinscrición no curso ou actividade elixida.
h) Relación numerada dos documentos que presenta.
Número 4. Criterios de selección.
A selección das solicitudes farase segundo o seguinte baremo:
a) Relación directa das funcións profesionais que se desenvolven co tema do curso solicitado: ata 3 puntos.
b) Coñecemento da lingua que figure en primeiro lugar entre as oficiais do curso: ata 2 puntos.
c) Coñecemento doutras linguas oficiais comunitarias: ata 1 punto.
d) Estratexias para a aplicación e difusión dos coñecementos adquiridos: ata 2 puntos.
Terá prioridade a asistencia a cursos desenvolvidos no marco da acción Grundtvig 1 ou sobre educación de adultos enmarcados na primeira fase de Sócrates. Non entanto, tamén se pode solicitar a participación nun curso de formación que non pertenza a esta
categoría, sempre que se respecten os obxectivos xerais da acción e os particulares da convocatoria en vigor.
Número 5. Prazo de presentación das solicitudes.
O prazo de presentación das solicitudes rematará o 1 de marzo de 2005. Para os cursos fora de catálogo estará aberto todo o ano.
Número 6. Recoñecemento das horas de formación.
Unha vez rematado o curso/actividade, os beneficiarios terán un prazo dun mes para presentaren a seguinte documentación:
-O certificado expedido pola entidade organizadora do curso/actividade de formación, ou unha copia cotexada, na cal deberán ser especificadas as horas de duración para a homologación, de acordo coa normativa vixente. (Orde do 3 de setembro de 2001, DOG do 10 de setembro).
-Copia do DNI.
-Unha breve memoria da actividade realizada.
Así mesmo, xunto coa memoria, enviarase a acta de avaliación que se atopa na páxina web: www.edu.xunta.es. Os pasos a seguir na web son os seguintes: profesor-programas-programas da Dirección Xeral de Formación Profesional e Ensinanzas Especiais-programas europeos-actas para certificados.
O certificado de recoñecemento con horas de formación permanente do profesorado será emitido de oficio polo centro directivo convocante.
Sección sexta
Observación e innovación de sistemas educativos e políticas de educación: visitas de estudo Arión para responsables na toma de decisións en materia de educación.
1. Dentro da acción sexta do Programa Sócrates contémplanse as visitas de estudo Arión. O seu obxectivo principal é a organización e participación en visitas dos responsables na toma de decisións e os cargos directivos de institucións educativas de calquera sector do ensino non universitario, co propósito de facilitar o intercambio de información e experiencia sobre temas de interese mutuo para os estados membros.
2. A Comisión Europea publica anualmente un catálogo de visitas Arión para a convocatoria de cada curso académico. A lista das visitas que os candidatos poderán solicitar, de acordo cos seus intereses e expectativas, estará ao dispor das persoas interesadas nos seguintes enderezos da internet:
http://europa.eu.int./comm/education/socrates/arion/index.html
http://www.mec.es/sgpe/socrates
http://www.edu.xunta.es
3. A Comisión Europea reserva para si o dereito de introducir modificacións sobre as datas e o obxectivo das visitas ata o momento da súa realización.
Número 1. Participantes.
Poderán solicitar estas axudas os funcionarios en servizo activo da Consellería de Educación e Ordenación Universitaria que realicen funcións de administradores da educación, inspectores, asesores técnico-docentes ou similar e membros dos equipos directivos de centros escolares, todos eles vinculados profesionalmente a calquera dos ámbitos e niveis de ensino non universitarios.
Número 2. Requisitos dos participantes.
1. Estar en servizo activo no momento de presentar a solicitude.
2. Os candidatos deberán ter un bo coñecemento dunha das linguas de traballo da visita solicitada.
3. Non ter desfrutado dunha axuda do Programa Sócrates (Comenius 2.2.C., Grundtvig 3 e Arión) nas tres últimas convocatorias.
4. Que o curso que se solicita teña relación co traballo que se desempeña.
5. As visitas de estudo que se realicen en España non poderán ser solicitadas por profesionais en activo que traballen no Estado español.
Número 3. Documentación específica.
a) Anexo III que figura nesta orde.
b) Formulario de candidatura Visitas de Estudo Arión. Presentaranse catro exemplares do formulario de solicitude, dous exemplares en castelán e outros dous en inglés, francés ou alemán.
c) Fotocopia do DNI.
d) Declaración sobre o coñecemento da lingua en que se realiza o seminario.
e) Certificación acreditativa do xefe inmediato superior ou do Servizo de Inspección sobre a relación entre o tema elixido e o perfil profesional do candidato ou candidata.
f) Aprobación da dirección ou persoa ou órgano de que dependa o/a solicitante, en que se faga constar a conformidade da realización da actividade para a cal se solicita a axuda.
g) Documento acreditativo do exercicio do cargo que ocupa o/a solicitante ou desde o cal accede á citada axuda, con expresión do tempo de permanencia nel.
h) Declaración xurada de non ter participado no Programa Sócrates, Comenius 2.2.C., Grundtvig 3 ou Arión, nas tres últimas convocatorias.
i) Relación numerada dos documentos que presenta.
Número 4. Criterios de selección.
1. As solicitudes serán valoradas de acordo cos criterios seguintes:
a) Relación directa das funcións profesionais que se desenvolven co tema das visitas solicitadas: ata 2 puntos.
b) Relación directa con otros axentes do sistema educativo entre os cales se deberá difundir a experiencia: ata 2 puntos.
c) Breve proxecto relativo a posibles estratexias para difundir os resultados obtidos coa experiencia: ata 2 puntos.
d) Coñecemento de linguas oficiais comunitarias: ata 2 puntos.
2. Unha vez estudadas e, se for o caso, admitidas as reclamacións e renuncias, a comisión selecionadora elavará a proposta priorizada á Axencia Nacional Sócrates, que pola súa vez as remitirá á Comisión Europea de Bruselas. Esta enviará aos participantes seleccionados as cartas formais de convite e a documentación sobre o país que se visitará, os temas elixidos e os obxectivos de estudo. O país de acollida enviará aos participantes os detalles do programa e a información exacta cos lugares a visitar. A Axencia Nacional Sócrates establecerá cos beneficiarios os correspondentes convenios financeiros.
3. No caso de que un candidato renuncie á visita concedida, deberá informar inmediatamente á Axencia Nacional Sócrates e á Dirección Xeral de Formación Profesional e Ensinanzas Especiais para a súa substitución por outro peticionario.
Número 5. Prazo de presentación das solicitudes.
O prazo de presentación das solicitudes rematará o 1 de abril de 2005.
Número 6. Recoñecemento das horas de formación.
Para avaliar e acreditar a actividade, os beneficiarios terán que enviar á Dirección Xeral de Formación Profesional e Ensinanzas Especiais, nun prazo non superior a trinta días despois de ter rematado a súa estadía noutro país, os seguintes documentos:
a) Informe persoal da visita resaltando os puntos máis destacables.
b) Copia do cuestionario de avaliación que a Oficina de Asistencia Técnica do Programa Sócrates en Bruxelas enviará oportunamente aos participantes.
c) Fotocopia compulsada do certificado de asistencia onde se especifiquen as datas de realización da visita, o número de horas e copia da memoria económica.
d) Fotocopia do DNI.
Unha vez rematada a visita, e logo de avaliación desta, poderase acreditar con trinta e cinco horas no caso dos participantes e trinta horas no caso dos organizadores de visitas Arión en Galicia.
CONSELLERÍA DE CULTURA, COMUNICACIÓN SOCIAL
E TURISMO